Charles Scott Sherrington
Charles Scott Sherrington (27. november 1857 Islington – 4. märts 1952 Eastbourne) oli inglise füsioloog, Nobeli auhinna laureaat. Ta pälvis 1932. aastal neuronite uurimise eest Nobeli füsioloogiaauhinna, mida jagas koos Edgar Douglas Adrianiga. Ta tegeles neurofüsioloogiaga. Tema järgi on nimetatud Sherringtoni reegel lihaste retsiprookse innervatsiooni kohta.